بڬيتوله كساكيتن يڠ دتڠڬوڠ كانق٢ للاكي براوسيا دوا تاهون 10 بولن يڠ منيڠڬل دنيا دهوسڤيتل كاجڠ كلمارين دشكي ددرا.
ڤوليس يڠ منجالنكن سياستن تله مناهن ايبو مڠسا براوسيا 29 تاهون يڠ منتڤ دجالن داتوق سري ڤي. الاڬيندرا 2، كاجڠ ڤلازا دكت سيني دان ككاسيهڽ، 39. كدوا-دواڽ دريمن توجوه هاري برمولا سمالم اونتوق سياستن لنجوت كيس درا ترسبوت.
كتوا ڤوليس دا؞يره كاجڠ، اسيستن كوميسيونر عثمان ناين بركات، ايبو مڠسا دان ككاسيهڽ دتاهن سلڤس كانق٢ تربابيت دصحكن منيڠڬل دنيا دهوسڤيتل كاجڠ كيرا٢ ڤوكول 7 ڤاڬي.
”وانيتا ايت برتوڬس سباڬاي ڤمبنتو Taska دان ككاسيهڽ بكرجا دڬراي ماكن. ڤمريقسا؞ن لنجوت منداڤتي سوسڤيک للاكي ڤوسيتيف داده جنيس ڬنجا دان ممڤوپا؞ي ريكود جنايه دباوه سيكشن 15(1)(a) اكتا داده بربهاي (ADB) 1952،“ كاتاڽ دالم ساتو كپاتا؞ن دسيني سمالم.
جلسڽ، ڤمريقسا؞ن اول ڤد مڠسا منموكن كسن ميره دان بڠكق ڤد بهاڬين كڤالا ماناكالا حاصيل بده سياست منداڤتي ساله ساتو تولڠ روسوق كانن مڠسا تله ڤاته.
”بادن مڠسا جوڬ ترداڤت باپق كسن لبم بارو سلا؞ين ڤندارهن دالمن يڠ باپق دڤرچايا؞ي برڤونچا درڤد كسن كويق ڤد pankreas،“ كاتاڽ.
bjn_Arab bjn_Arab bjn_Arab bjn_Arab bjn_Arab bjn_Arab